Esimesel pilgul tunduvad need kaks inimest väga lähedased - eks ole ju romantik ometi ka tundeline, võimatu on kujutleda külma, mõistuslikku romantikut. Kuid nii nagu kujutleja ja romantiku kujutlustes tuli ilmsiks oluline erinevus, nii on see olemas ka romantiku ja tundelise tundelisuses. Tundelise tunded tõusevad elust enesest ja  ei pruugi olla eriti romantilised, romantiku tundepuhangud võivad olla aga väga vähe reaalse eluga seotud.